થોડીવાર પછી મંગુકાકાએ ગજવા માંથી પેન કાઢી મને બતાવતા કહ્યું, “જો, આ સન મારા માટે ખુબ જ ઉપયોગી, તારા અગાઉના બધા સન ની વાત છોડ” હું વિચારમાં પડી ગયો. અરે! આ પેન બતાવીને તેઓ કયા સન ની વાત કરે છે? મંગુકાકા ને ત્રણ સન, બે ઇન્ડ્યામાં અને એક અહી કેનેડામાં. તેઓ શું કહેવા માંગે છે? મારી સામે જોઈ તેઓ હસતા જ રહ્યા. થોડી વાર પછી મારી ટ્યુબલાઈટ સળગી. પેન બતાવી તેઓ જે સન ની વાત કરવા માંગતા હતા તે પેનસન ની વાત હતી .